
A V I Z

asupra propunerii legislative privind 
unele măsuri de protecţie a minorilor


În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind unele măsuri de protecţie a minorilor, trimisă cu adresa nr. P.l. x 150 din 8 martie 2006, înregistrat  sub nr.31/247 din 9 martie 2006.


Camera Deputaţilor este  Cameră  decizională.



Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 29 martie 2006.



Membrii comisiei au examinat propunerea legislativă supusă aprobării, expunerea de motive şi avizul Consiliului Legislativ nr.973/18.07.2005. Senatul a respins această iniţiativă legislativă în şedinţa din 2 martie 2006. 

Guvernul, prin punctul de vedere transmis, a precizat că nu susţine adoptarea propunerii legislative, întrucât în domeniul protecţiei minorilor şi a audiovizualului există un număr mare de acte normative care reglementează majoritatea punctelor vizate de această iniţiativa legislativă.


În urma dezbaterilor, cu majoritate de voturi, s-a hotărât avizarea negativă a propunerii legislative.



În raport de obiectul şi conţinutul său, proiectul de lege face parte din categoria legilor organice.

